Nafissatou Thiam

Nafissatou Thiam (født 19. august 1994 i Brussel) er en belgisk friidrettsutøver som konkurrerer i mangekamp.
Hun har belgisk mor og senegalesisk far, og begynte med friidrett da hun var syv år gammel.


== Idrettskarriere ==
2009–12Thiam vant sin første nasjonale tittel sjukamp i 2009, i aldersbestemte klasser innendørs. Hun fikk da 3.303 poeng. 
Hun deltok ved Ungdoms-VM i friidrett 2011 i Lille, der hun kom på 4.-plass i sjukamp med 5366 poeng. Som førsteårs junior deltok hun ved junior-VM i friidrett 2012 i Barcelona, der hun kom på 14.-plass i sjukamp, med resultatene 14,44 s - 1,81 m - 13,52 m - 25,81 s - 4,39 m - 44,99 m - 2.26,58 min, og 5.384 poeng. 

2013Den 3. februar 2013 satte hun ny verdensrekord i femkamp for juniorer, med 4.558 poeng etter fem øvelser (8,65 s - 1,84 m - 14,00 m - 6,30 m - 2.21,18 min). Denne rekorden ble imidlertid ikke godkjent som verdensrekord, fordi dopingkontrollen ble gjennomført dagen etter. I april satte hun ny belgisk rekord i sjukamp ved et internasjonalt stevne på Mauritius, med 6.021 poeng. Senere samme år deltok hun ved junior-EM i friidrett 2013 i Reiti, der hun vant sjukamp foran Sofia Linde og Marjolein Lindemans. Hun forbedret den belgiske rekorden til 6.298 poeng i dette mesterskapet. Etter dette ble hun også tatt ut til å delta ved VM i friidrett 2013. Der satte hun ny personlig rekord i høyde, med 1,92 meter, og endte på 14.-plass i sjukamp med 6.070 poeng. 

2014Ved Hypo-Meeting i Götzis i 2014 satte hun ny personlig rekord i sjukamp. På dag 1 forbedret hun sin personlige rekord på 100 meter hekk (13,81 s), høydehopp (1,93 m), kulestøt (15,03 m) og 200 m (24,78 s). Neste dag satte hun nye personlige rekorder i spyd (51,90 m) og på 800 meter (2.22,98) og forbedret sin rekord med 210 poeng i sjukamp, til 6.508 poeng. Hun kom på 3.-plass ved VM i friidrett 2014, der hun igjen forbedret sin personlige rekord i høyde (1,97) og på 800 meter (2.20,79). 

2015Thiam ble belgisk mester i høydehopp innendørs 21. februar, med 1,85 som beste resultat. Hun deltok ved EM i friidrett innendørs 2015, og endte der på 2.-plass med 4.696 poeng, kun slått av britiske Katarina Johnson-Thompson, som satte ny mesterskapsrekord med 5.000 poeng. Thiam forbedret her sin personlige rekord i kulestøt til 14,80 meter.  
I juli deltok hun ved U23-EM i friidrett 2015, der hun kom på 2.-plass i høydehopp, med 1,87 meter, kun slått av italienske Alessia Trost. På nasjonalt nivå vant hun høydehopp ved det belgiske mesterskapet innendørs, der hun også fikk sølv i kulestøt, og hun vant lengdehopp ved det belgiske mesterskapet utendørs. I sjukampen ved VM i friidrett 2015 i Beijing vant hun kulestøt med 15,24 meter, men endte på 11.-plass totalt, med 6.298 poeng. Jessica Ennis-Hill vant dette mesterskapet. 

2016Ved det belgiske innendørsmesterskapet 2016 vant hun lengdehopp, med ny nasjonal rekord på 6,51 meter. Hun vant også femkamp, med 4.678 poeng. 
Under det belgiske mesterskapet utendørs vant hun lengdehopp, med 6,40 meter, og hun fikk sølv i kulestøt, bak Jolien Boumkwo. Hun tok gull i sjukamp under Sommer-OL 2016, med ny belgisk rekord på 6810 poeng, etter hun vant tre enkeltøvelser; høydehopp, kulestøt og lengdehopp.
2017Thiam vant femkamp under EM i friidrett innendørs 2017. Hun satte der personlig rekord med 4870 poeng, og slo Ivona Dadic med over 100 poeng.Den 28. mai 2017 fikk hun 7013 poeng i Hypo-Meeting, og passerte 7000-poengsgrensen for første gang. Dette var ny belgisk rekord, og gjorde henne til den tredje beste kvinnelige sjukamputøveren gjennom tidene. Hun vant også sjukamp under VM i friidrett 2017, som den første belgiske utøveren noen sinne. 


== Utmerkelser ==
Golden spike for beste talent: 2012
Golden Spike: 2013, 2014, 2015
Espoir de l'année: 2013
Mérites sportifs de la Communauté française: 2013
Chevalier du Mérite wallon: 2014
Sportif belge de l'année (årets idrettsutøver i Belgia): 2014
Kommandør av Mérite wallon: 2016


== Referanser ==


== Eksterne lenker ==
(de) Nafissatou Thiam – Munzinger Sportsarchiv 
(en) Nafissatou Thiam – Olympics.com 
(en) Nafissatou Thiam – Olympic.org 
(en) Nafissatou Thiam – Olympedia 
(en) Nafissatou Thiam – Sports-Reference (OL-resultater – arkivert) 
(en) Nafissatou Thiam – World Athletics 
(en) Nafissatou Thiam – European Athletic Association 
(en) Nafissatou Thiam – Diamond League 
(en) Nafissatou Thiam – Track and Field Statistics 
(en) Nafissatou Thiam – TheSports.org 
(en) Profil hos All-Athletics Arkivert 14. april 2015 hos Wayback Machine.